En bitteliten (ca. 0,6 millimeter), avlang, fint hårete, mørkbrunlig fjærvinge med gulbrune antenner og bein. Oversiden er nokså grovt og kraftig punktert. Antennene er 11-leddete, litt utvidet mot spissen uten en markert klubbe. Hodet er kort og bredt. Pronotum er avrundet sekskantet. Dekkvingene er rundede og hvelvede og dekker nesten hele bakkroppen. Føttene består av et tykkere og to tynne ledd.